ชู หาดเล็กโมเดล ชุมชนในน้ำ
หลังจากรัฐบาล คสช.ออก พ.ร.บ.การเดินเรือในน่านน้ำไทย (ฉบับที่ 17) พ.ศ.2560,ส่งผลให้ผู้ที่มีบ้านเรือนอาศัยอยู่ในน้ำต้องแจ้งขออนุญาตกับกรมเจ้าท่า ในเวลากำหนด หากเพิกเฉยจะมีความผิด มีโทษปรับย้อนหลัง ส่งผลให้เกิดความเดือดร้อนไปทั่ว จึงมีการสั่งชะลอการบังคับใช้กฎหมายไว้ก่อน,พื้นที่ ต.หาดเล็ก อ.คลองใหญ่ จ.ตราด ถือเป็นชุมชนชาวประมง ปลูกสร้างบ้านเรือนอยู่ในพื้นที่กรมเจ้าท่ามาช้านาน จำนวน 738 ครัวเรือน พื้นที่ครอบคลุมทั้งหมด 5 หมู่บ้าน จึงได้รับผลกระทบอย่างหลีกเลี่ยงไม่ได้,หากจะให้ย้ายขึ้นบนบก ย่อมไม่มีพื้นที่ราบ เพราะอยู่ติดภูเขา เทศบาล ต.หาดเล็ก จึงร่วมกับผู้นำชุมชน สถาบันพัฒนาองค์กรชุมชน (พอช.)-กรมเจ้าท่า ลงพื้นที่ทำการสำรวจ,พบบ้านเรือนที่อยู่ริมน้ำ-ในน้ำ 504 ครัวเรือน ตามวิถีชุมชนดั้งเดิมมีสภาพชำรุดทรุดโทรมใกล้พัง เจ้าของบ้านต่างได้รับความเดือดร้อน และวิตกกังวล ไม่สามารถซ่อมแซมด้วยตัวเองได้ เนื่องจากฐานะยากจน และติดข้อกฎหมาย,พอช.จึงสนับสนุนงบประมาณจำนวน 31 ล้านบาทเศษ ใช้ซ่อมแซมบ้านเรือน วงเงิน 2.5 หมื่นบาท/หลัง และพัฒนาสาธารณูปโภค 2.5 หมื่นบาท ภายใต้ชื่อ หาดเล็กโมเดล,ถือเป็นการเดินหน้าพัฒนา โครงการบ้านมั่นคงในพื้นที่กรมเจ้าท่า ดำเนินการไปแล้ว 60 ราย,น.ส.กิจปภา ประสิทธิเวช นายกเทศมนตรี ต.หาดเล็ก เผยว่า ในเวลาต่อมา นายธีระพงษ์ รอดประเสริฐ ผช.รัฐมนตรีประจำกระทรวงคมนาคม-พล.อ.สุรศักดิ์ ศรีศักดิ์ ผช.รัฐมนตรีประจำกระทรวงการพัฒนาสังคมและความมั่นคงของมนุษย์ และผู้นำหน่วยงานที่เกี่ยวข้อง รวมทั้งหมด 5 หน่วย,งาน,ได้ลงพื้นที่ ต.หาดเล็ก ร่วมพิธีลงนาม MOU บันทึกความร่วมมือโครงการนี้ พร้อมมอบใบอนุญาตให้แก่ชาวบ้าน 60 ราย โดยผู้แทนจาก 9 ประเทศเพื่อนบ้านที่มีปัญหาแบบเดียวกัน ร่วมศึกษาดูงานด้วย,แต่จะยั่งยืนหรือไม่ ชาวชุมชนต้องรักษาสภาพแวดล้อม ไม่ทิ้งขยะลงในน้ำให้เห็นเป็นรูปธรรม,ทีมข่าวภูมิภาค
พื้นที่ ต.หาดเล็ก อ.คลองใหญ่ จ.ตราด ถือเป็นชุมชนชาวประมง ปลูกสร้างบ้านเรือนอยู่ในพื้นที่กรมเจ้าท่ามาช้านาน จำนวน 738 ครัวเรือน พื้นที่ครอบคลุมทั้งหมด 5 หมู่บ้าน จึงได้รับผลกระทบอย่าง
หาดเล็ก,พ.ร.บ.การเดินเรือ,ชุมชนชาวประมง,มองทั่วทิศเมืองไทย,ทีมข่าวภูมิภาค